<b>מעשה </b>שהיה בפנינו אנו העדים החתומים למטה כאשר אירע מקרה רע בספינות הנוסעות לים הגדול מפה העירה אסכנדריא שבתוך ספינה שם נמצא הנכבד אבי אלמפצל בן הנכבד אבי אל רצ"א נ"ע וכאשר נגזרה עליו מיתה וה' הטיל רוח גדולה אל הים ויהי סער גדול ונטבעה הספינה בתוך המחוז והאיש חלף הלך ולא נודע אם מת או לא ואעפ''י כן אשתו לבשה בגדי אלמנותה וישבה בדד וכמה בני אדם אמר שמת ולא האמינה כי אין עדותם קיימת וישבה עגונה זה כמה ימים כי אין עדותם מספקת להתירה מכבלי עגונה ויהי היום ראה ראינו אנחנו עדים החתומים למטה ביום הכניסה כשהיינו הולכים בשוק במדינה הנזכרת בא גוי אחד מלח מאחת הספינות והוא מסיח לפי תומו והיה מספר במה שאירע לאותם שהיו בספינה והמעשה אשר אירע וכשהיינו שומעין לו מבלי שנשאול לו שום דבר הוא אמר אתם בית ישראל הידעתם את מפצל בן אבי אל רצ"א היהודי שנטבע והשליכו הים וראיתי אותו והכרתי בו וראיתיו במלבושו אשר עליו וידענו נאמנה אנו העדים החתומים למטה והכרנו בסימנים אשר נתן וסימני פרצוף פניו וידענוהו בבירור כאלו היינו שם וראינו מעדותיו שהוא ידע את האיש והגיד מלבושו וצורתו וכשמענו אנחנו העדים דברי הגוי במה שהגיד על בן אבי אל רצ''א כתבנו וחתמנו שמותנו על עדות הלז ששמענו להראותו לב"ד ויעשו כטוב בעיניהם אולי ימצאו זכות להתיר עגונה זאת אשת המת הנזכר והיה זה בשמיני לחדש תמוז שנת דתתקל"ה ליצירה בנא אמון דעל כיף ימא מותבה הנה כי כן יורינו מורינו אם בעדות זה יכולה לינשא אשה זאת אם לאו יורינו מורה צדק ויבא שכמ"ה: